Hadees: Ilm e Ghaib par 

Waise to ye Hadees Sahi Bukhari ki hai, magar Hadees ka ek tukra jo Imam Bukhari 
ne to nahi likha albatta, wo Tafseer e Baghawi me Vol 1, Pg 377, me Hazrate Imam 
Baghawi ne Imam Suddi se nakl kiya hai aur wo Hazrate Anas se nakal karte hain, 


aur wo Hadees ka tuqra ye hai 


Hadees: Allah ke Nabi £ farmate hain, kal raat meri puri ummat meri nigaho ke 
saamne paish ki gayi, Qayamat tak ki ummat mere saamne layi gayi, Sarkar kehte 
hain, maine apni ummat ko dekha, tamaam ummato me sab se zyada meri ummat 
thi, aur farmaya kasam wahdahu lashareek ki, mai apne ummat ko har fardh ko aise 


pehchan gaya, aise janta hun, jaise baap apne betey ko pehchanta hai 


Is par munafekeen ne kaha, ke Mohammad kehte hain ke mai apne har ummati ko 
jaanta hun magar hamare dil me kya hai aur jo kufr chupa hai Mohammad wo nahi 
jaante, unhone yehi nahi pata ke hum to dikhawe ka imaan rakhte hain, darasl to 


hum unke saath hain hi nahi ab jab unhone ye baat kahi, iske baad 


Ab Sahi Bukhari me Hadees yahan se shru hoti hai, Vol 2, Kitabul Aitesaam, Hadees 
No 2154, imam bukhari ne puri sanad byaan ki aur pahonchate hain Hazrat Anas ibn 
Malik tak, kehte hain, Rawi kehte hain, jab suraj ki tapish khuch thandi par gayi thi, 
Rasulallah $ tashreef laye aur namaze zuhar parwayi, salaam phairne ke baad ap 
mimbar par tashreef laye, aur Sarkar ne qayamat tak jitney wakiyat hone wale the 


sab ki khabar di, aur uske baad phir Sarkar jalaal me kehte hain 


Jisko jo puchna ho puch lo kasam khuda ki wo jo puchega mai uska jawab dene ko 
taiyar hun (ilm e ghaib sabit hua), kisi bhi shaiy aur kisi bhi cheez ke baare me, aur 
farmaya ke Allah ki kasam, tum jis cheez ke baare me mujhse puchoge mai uski 


tumhe khabar dunga, pucho jab tak mai is mimbar par khara hun 


Rawi kehte hain, ke ek shaks khara hua aur pucha, ya Rasulullah $ mera thikana 
kahan hai, farmaya, ke tera thikana jahannam hai, Huzur $ ko pata tha ke ye apne 
nifaq aur kufr se tauba nahi kar sakega. Ab Hazrate Abdullah ibn Huzaifa (inke bare 


me khuch munafekeen ne afwa ura di thi ke inka nutfah sahi nahi hai, inke baap 


Huzaifa nahi hai koi aur hai) khare hue aur pucha, ya Rasulullah, sahabi ye jante 


hain ke kaun kiska beta hain aur kaun kiska baap hai 


Hazrate Huzaifa 4 (Ji à 4) ne pucha, mera baap kaun hai, farmaya, tera baap 
Huzaifa hi hai. Sarkar baar baar jalaal me farmate hain ke pucho mujhse kya puchna 
hai, ke tabhi hazrt Umar ghutno ke baal haath jorey hue Sarkar ke mimbar ke kareeb 
pahonchte hain aur arz karte hain, ya Rasulullah , apne jalaal ko khatm kar dijiye, 
hum is baat par raazi ho gaye ke hamara rab Allah hai, deen hamara Islam hai aur ap 


Allah ke Rasul hain, Sarkar khamosh hue aur jalal kam hua 


Ilm e Ghaib 

(a) Hadees: Allah ke Nabi $# namaz parha rahe the, raawi kehte hain ke humne 
dekha ke Rasulallah £ namaz ki halat me apne haath ko aage baraya phir piche 
kar liya, phir haath aagey baraya, phir piche kar liya 


Namaz ke baad sahabi ne pucha, Ya Rasulallah, apne aisa kyun kiya, irshad hua, 
ke mere saamne jannat pesh ki gayi, aur maine jannat ke andar angooro ke gucche 
latakte hue dekhe, maine chaha ke ek guccha toar ke tumhe dun, lekin mai rukh 
gaya is gharaz se ke jannat me marne ke baad khane ka wada hai, kasam wahdahu 
lashareek ki, agar mai anguro ka ek guccha toar kar tumhe de deta to tum qayamat 
tak khate rehte aur wo khatam na hota 

- Sahih Bukhari, Vol 1, Kitabul Kusuf, Hadees 1004 

- Sahih Muslim, Vol 1, Hadees 2005 


(b) Hadees: Sharai Zarkani ke likhne wale hain Hazrat Ibah Abdul Baaqi Zarkani 
age äl Aas) ap apni kitaab Vol 10 me Hadees nakal karte hain 


Imam Tabrani ne isko byan kiya Hazrat Abdullh ibn Umar 4s ¿Jai dl s4) se 
riwayat karte hain, sahabi Rasul kehte hain, ke Rasulallah # ne irshad farmaya, 
logo, parwar digar ne puri duniya ko mere saamne kar diya hai, aur jo khuch 
qayamat tak hone wala hai wo sabh meri nighaho ke saamne hai mai unko dekh 
raha hun, aur mai tamaam qayenat ko aise dekhta hun jaise mai apni hatheli ko 
dekhta hun 

- Muwahibul Ladduniya, Imam Qastalani, Vol 3, Pg 559 


3. 


G 


Musnade Ahmed, Imam Hnmedibn Hanbal, Hadees 16666 

Hiyatul Auliya, Imam Abu Noyem,Vol 6, Pg 101 

At Targheeb Wat Tarheeb, Imam Munzari, Vol 1, Pg 211 

Kanzul Ummal me Imam Husamuddin Hindi,Vol 11, Hadees 31337 


hair Muqallid ka ageeda ke Rasulallah £ ko ilm e ghaib nahi 





Saare wahabiyo ka aqeeda hai ke jo Allah ke Nabi ka ilm e ghaib maane wo kafir 


aur ye faisla wo karta hai Quran ki ek ayat se 


(a) Para 29, Surah Jin, Ayat 26 





> 


KI ENE 


y a 





Ke ghaib ka ilm rakhne wala parwar digar, apna ghaib kisi par zahir nahi karta 


(b) Para29, Surah Jin, Ayat 27 


(c 


Á 





>29 > Yh» WAA 
JW II 


Allah farmata hai, magar haan jo rasulo me pasandida hai usko apna ghaib ata 





farma deta hun 


Wahabi ayat 26 parta hai aur 27 nahi parta, kyunki iski poal khulti hai is ayat me 


Allah ke Nabi $ Ghazwa e Tawook se loat rahe the fateh yaab hokar, ek jagah 
Huzur $ ne qayam kiya, Sarkar ki ootni ghum ho gayi, Huzur £ ne Sahaba ko 
bulaya ke jao meri ootni talash karo. Munafiko ka ek toala wahin jama tha, apas 
me hasi mazak karte hue kehte, ke ek taraf Mohammad kehte hain ke mai 
asmaano ki khabre janta hun, mai jannat dekhta hun, farishto ki guftagu sunta 
hun, Jibreel mere paas ata hai, zameen ki tavako me kya hai, aur unki ootni 


kahan hai ye nahi pata Mohammad ko. 


Haz Zaid ibn Arqam 4 ji ù ṣá) Sahabi ne ye baat sun li, Huzur ki khidmat me 
wapas loat kar aye, kahe ke Ya Rasulullah, khuch jagah munafekeen khare hain 
aur hasi mazaq kar rahe hain, thattha kar rahe hain, aur kehte hain ke 


Mohammad ghaib kya jaane, ghaib ki kya khabar 


Huzur $ ne farmaya, ke jao unko bula kar lao, wo laye gaye, farmaya, suno kya 
tum ye samajhte ho mujhe ghaib ki khabar nahi, khuda ki kasam mai Allah ke 
hukm ka paband hun, aur jo mai tumhe khabre deta hun aur jo tumse chupata 
hun usme Allah ki hikmat hoti hai, rabbe jalal ki kasam mai janta hun meri 
ootni kahan hai, ai sahabi jao aur in munafekeen ko saath le jao, wala fadi ke 


andar ek jungle me fala ek jhaari hai wahan meri ootni char rahi hai 


Sahaba ekram gaye munafekeen ko lekar Huzur ne jaisa bataya tha waisa hi 
ootni ko paya aur usi jagah paya, ootni ko lekar aye, Huzur £ ne munafekeen se 
kaha, kaho ab kya kehte ho, munafekeen bolo ke hum to hasi mazak me bol rahe 


the, Quran ki ayat nazil hui 


Para 10, Surah Tauba, Ayat 65, 66 


PEAN wA WA Ce Séi wA TAMAA 


Allah fermata hai ai mere mehbub, ab agar tum unse puchoge to yehi kahenge 





ke humto hasi mazak kar rahe the 








SPI SI 392 
O isa > agas s als AL DÁ É: 
ai mere habib keh dijiye unse ke tum Allah ki ayato aur uske Rasul se mazaq 


karte ho 


EGA S E 


Ai mere habib farma dijiye, ab bahane mat banao tum kafir ho gaye imaan lane 


ke baad 





Pata chala ke pehle musalmaan the, jab tak Nabi ke ilm e ghaib par aitraaz nahi 


kiya tha, jaise hi aitraaz kiya to ab imaan se kafir ho gaye 


Is ayat ki tafseer ke hawale: 
- Tafseer ibn Mujahid, Imam Mujahid Abdullah ibn Abbas 4e (Jai àl (02) ke 


shahgird hain, Vol 1, Pg 238 


- Imam ibn Abdul Mulk bin Hisham, Seeratun Nabuwat, Vol 4, Pg 164 

- Imam ibn Jareer ne Tafseer e Tabri me Vol 14, Pg 335, Hadees 16917 

- Imam ibn Abi Hatim ne Tafseer ul Quran , Vol 6, Pg 1830 

- Imam Abu Noyem ne Dalaiun Nabuwat, Pg 468 

- Imam Bahyqi ne Dalaiun Nabuwat, Pg 460 

- Imam Ali bin Mohammad Khazim ne Tafseer e Khazim Vol 4, Pg 319 

- Imam Asqalani, Eesaba Fee Tamejus Sahaba, Vol 2, Pg 619, rijal 2934 

- Imam Jalaluddin Suyuti ne Durre Mansur Vol 7, Pg 426 

- Hazrat Imam Mohammad bin Yusuf 44e dl Zaa) Ash Shami Ne Subulul Huda 
Var Rashaad Vol 4, Pg 351 

- Imam Shahbuddin Khufaji, Naseemur Riyadh, Vol 4, Pg 195 

- Imam Zurqani ne Sharaul Moahid, Vol 7, Pg 260 

- Imam Ismail Labhani ne Hujjatullahi Alal Alameen Pg 366 

- Ibn Qaseer ne AWWN, Vol 17, Pg 161 

- Ibn Qayyam Jauziya, Ghazwat e Tawook kitaab me Vol 3, Pg 535 


Hazrate Ummul Momeneen Umme Salma 4 (Jai dl (2) Imam Hussain ki shadat 


tak zinda thi 

Hadees: Majemul Kabir, Vol 3, Pg 116, Hadees 2821 

Hazrate Umme Salma Li jdi di! (02) farmati hain, ke ek din Rasulallah £ meri baari 
me the, dopahar ke wakht araam farma rahe the, karwat ke bal lete hue the, ke 
achanak ap harbarahat ke saath bedaar hue, dekha ke Sarkar ke chehre par khuch 
pareshaani ke asraat the, aur maine dekha ke Rasulallah $ ke haath me ek shishi hai 


aur usme khuch rang ki mitti hai jisey wo ulat palat kar dekhte hain 


Maine Nabi se arz kara, ye kis tarah ki mitti hai, jab ap soye the tab apke haath me 
koi shishi nahi thi par jab bedaar hue hain to hai aur ap pareshaan dikh rahe hain. 
Rasulallah £ ne irshad farmaya, ye us jagah ki mitti hai jahan mere Hussain ko 
shahadat ka jaam nosh karwaya jayega, Jibreel ne mujhe ye mitti lake di hai 

- Majmauz Zawaid, Vol 9, Hadees 15113 

- Kanzul Ummal, Hadees 34313 

- Al Khasaisul Qubra, Vol 2, Pg 212 


Dusri Hadees me aagey hai, ke Rasulallah $ ne us shishi ko apni zohja Umme Salma 
ko diya, aur farmaya, ke jis wakht ye mitti laal ho jaye samajh lena mera Hussain 


shaheed ho gaya hai 


(a) Huzur £ ne ghaib ki khabar de de jo 57 saal ke baad hone wali thi (Karbala hui 


63 hijri me aur ye wakiya hai jab Imam Hussain 6 saal ke the) 


(b) Jab tak shahadat nahi hogi ap Umme Salma duniya me mojud rahenge iski bhi 


zamanat le le Sarkar ne 


5. Hadees: Imam Ibn Abi Shaiba ne Al Musannaf, Vol 7, Pg 460, Hadees 37223 
Hazrate Umme Salma 4e jdi ùl a) farmati hain, ke Allah ke Nabi ne irshad 
farmaya, meri ummat ke ek shaks (Imam Mehdi) ki, Maqaam e Ibrahim aur Hajre 
Aswad ke darmiyaan bayt ki jayegi aur meri ummat ke itne bayt karenge jitni tadad 
Badr ki thi, matlab 313 log sab se pehle Imam Mehdi se bayt karenge, uske baad 
mulke Iraq ke Mulke Shaam ke Abdaal ayenge aur unke haath me bayt karenge 
- Imam Hakim, Al Mustadrak, Vol 4, Pg 474, Hadees 8328 


6. Rasulallah # ke peeth ke piche ka ilm e ghaib ki Hadees 
Pasmanzar: Hazrat Abu Huraira 4e (Aai ù (02) kehte hain ke Rasulallah £ namaz 


para rahe hain, Sahaba ekram khuch daariyon se khuja rahe hain, kisi ka namaz me 
dil nahi lag raha hai, koi kisi khyal me mashghul hai, Sarkar ne salam phera aur 
farmaya jo ke ai logo, kya tum ye dekhte ho, samajhte ho mera rukh qible ki taraf 
hai aur mai tumhare haalat se khabardaar nahi, Allah ki kasam, mai tumhare 
khushuh ko bhi dekhta hun aur tumhare ruku ko bhi dekhta hun, tumhare dil me 
kya irade hain usko bhi mai dekhta hun, aur Allah ki kasam jaise mai tumhe samne 
dekhta hun waise tumhe peeth ke piche bhi dekhta hun 

- Sahi Bukhari, Vol 1, Kitabus Salat, Hadees 418 

- Sahi Muslim, Vol 1, Kitabus Salat, Hadees 862 

- Sunan e Nasai,Vol 1, Kitabus Salat, Hadees 1054 

- Moatta Imam Malik, Vol 1, Hadees 399 


7. Allah ke Nabi ka Ilm e Ghaib: 


Hadees: “Sharah e Zargani” hai Imam Abdul Bagir Zarqani 4s ¿di dl (02) ki kitaab 
hai, Mohaiyebul ladunya ki sharah hai ye, ye bahot bare Mohaddis hain aur apne 
zamane ke Mujaddid tasleem kiye gaye, Vol 10, Pg 123, likhte hain, ke isko Imam 
Tabrani ne ikhraaj kiya, Hzrt Abdullah ibn Umar 4 ¿Jai ùl (2) se riwayat hai, 
Rasulallah $ ne irshad farmaya, ke parwar digar ne duniya mere saamne kar di, uske 
andar jo khcuh mojud hai insaan, charin parida, patte pair, haiwanat jinn, jo khuch 
duniya me hai sabh ko maine jaan liya sabh ko maine dekh liya, aur jo khuch 
qayamat tak hone wala wo bhi maine sabh khuch dekh liya, logo, jaan lo, ye duniya 


aise hai mere saamne jaise mai apni hatheli ko dekh raha hun 


Allah ke Nabi ke ilm e ghaib 
Hadees: Hazrat Abdullah ibn Abbas se riwayat marwi hai, wo kehte hain ke Allah 


ke Nabi $ se maine ye riwayat kiya ke Nabi $ ne irshad farmaya, Meraj ke shabh 
parwar digar mere saamne haseen surat me tashreef laya, (ye Hadees ka lavzi tarjama 
hai), rab ne mujhse faramaya, ai Mohammad motawwajjo ho jao, Allah ke Nabi 
kehte hain, maine arz kiya, ai rabbe qayenat mai hazir hun, baar baar hazir hun, 
Allah ne irshad farmaya, mehbub, “aala me baala me” (aala me baala me ye farishto 
ki akhri had hai) kis baat par jharap, guftagu, chairchar ho rahi hai, jaante ho kya, 
Allah ke Nabi kehte hain ke maine arz kiya, ai mere rab mai nahi janta, phir mere 
rab ne apna daste karam, dastey kudrat mere dono kaandho ke darmiyaan rakha, (is 
Hadees ko ap mutashabehat samajh lain), uski thandak maine apne seeney me 
mehsus ki, aur rab ka dastey kudrat rakhna tha, jo khuch mashriq me hai aur jo 
khuch maghrib me hai, uske darmiyan jo khuch hai wo sabh khuch maine jaan liya, 
sabh roshan ho gaya 

- Imam Tirmizi ne Jame Tirmizi, Vol 2, Hadees 3223 

- Sunan e Darmih me Vol 2, Pg 170, Hadees 2149 

- Musnade Ahmed, Vol 1, Pg 368, Hadees 22162 

- Imam Tabrani ne Majemul kabir, Vol 8, Pg 290, Hadees 8117 

- [mam ibn Abi Shaiba, ne Al Musannaf Vol 6, Pg 313, Hadees 31706 

- Imam Abu Yala ne Musnad e Abu Yaala, Vol 4, Pg 475, Hadees 2608 

- Imam Munzari ne At Targheeb Wat Tarheeb, Vol 1, Pg 159, Hadees 591 


Hadees: Ilm e Ghaib: 

Sahi Bukhari, Kitabul Etesaam, Hadees 7294 

Is Hadees ke raawi hain Hazrate Anas ibn Malik 4e ji ùl m23 , lekin Hadees ki 
sharah me tafseer me, Imam Bukhari ne is Hadees ko mukhtasar likha hai, Imam 
Baghayi ne likha hai, Tafseer e Baghawi me, Safa No 262, Surah Ale Imran, Ayat 179 


ki tafseer me is Hadees ko likha jo Imam Bukhari ne nakal kiya 


Is Hadees ka pas manzar: 
Huzur £ Jumme ke din mimbar par tashreef laye, gudba irshad farmaya, logo aaj 


subah, rab tabarak wataala ne meri qayamat tak ki saari ummat ko meri nigaho ke 
saamne paish kar diya, khuda ki kasam jitni meri ummat aane wali hai, maine usme 
har shaks ko dekha, pehchan bhi liya, aur mai apni ummat ke har fardh ko aise 
pehchanta hun jaise baap apne bête ko pehchanta hai, namaze jumma parayi, phir 
munafekeen jama hogaye, kaha dekho kaisi kaise baat karte hain Mohammad, aaj ye 
keh diya ke maine qayamat tak apni tamam ummat ko dekh liya, hum munafik hai 
kufr ko dil me chupa ke rakhte hain, dikhane ke liye namaz parte hain, dikhane ke 
liye jehad me jaate hain, Mohammad hamare kufr ko nahi jante aur kehte hain ke 


mai Qayamat tak kya hone wala hai sab janta hun, jab ye baat Huzur tak pahonchi 


Yahan se Imam Bukhari ki Hadees hai - 

Hazrate Anas kehte hain ke Rasulallah £ zuhar ke namaz ke liye nikle (ab ye dusra 
din hai), jab suraj ki tapish khuch thandi par gayi thi, Rasulallah $ tashreef laye aur 
namaze zuhar parwayi, salaam phairne ke baad ap mimbar par tashreef laye, aur 
Sarkar ne qayamat tak ke barey barey wakiyat ki khabar dena shru kiya, apke andar 
jalaal ki kaifiyat thi, aur uske baad irshad farmaya, Jisko jo puchna ho puch lo 
kasam khuda ki wo jo puchega mai uska jawab dene ko taiyar hun (ilm e ghaib sabit 
hua), kisi bhi shaiy aur kisi bhi cheez ke baare me, aur farmaya ke Allah ki kasam, 
tum jis cheez ke baare me mujhse puchoge mai uski tumhe khabar dunga, pucho jab 


tak mai is mimbar par khara hun 


Rawi kehte hain, ke ek shaks khara hua aur pucha, ya Rasulullah mera thikana 
kahan hai, farmaya, ke tera thikana jahannam hai, Huzur $ ko pata tha ke ye apne 


nifaq aur kufr se tauba nahi kar sakega. Ab Hazrate Abdullah ibn Huzaifa (inke bare 


10. 


me khuch munafekeen ne afwa ura di thi ke inka nutfah sahi nahi hai, inke baap 
huzaifa nahi hai koi aur hai) khare hue aur pucha, ya Rasulullah, sahabi ye jante 


hain ke kaun kiska beta hain aur kaun kiska baap hai, 


Hazrate Huzaifa 4 (JW dl =) ne pucha, mera baap kaun hai, farmaya, tera baap 
huzaifa hi hai. Sarkar baar baar jalaal me farmate hain ke pucho mujhse kya puchna 
hai, ke tabhi hazrt Umar ghutno ke baal haath jorey hue Sarkar ke mimbar ke kareeb 
pahonchte hain aur arz karte hain, ya Rasulullah , apne jalaal ko khatm kar dijiye, 
hum is baat par raazi ho gaye ke hamara rab Allah hai, deen hamara Islam hai aur ap 


Allah ke Rasul hain, Sarkar khamosh hue aur jalal kam hua 


Is Hadees ko Imam Bukhari ne Sahi Bukhari me 5 jagah likh diya, Hadees No 93, 
540, 6362, 7189. 


Naherwan ki Jung hui, Hazrat Ali apne ashaab ke saath jung ke liye nikalte hain, 
raaste me ek girja ghar aata hai, padri ne apse mulaqat kari aur mashwara di ke abhi 
sitare khuch theek nahi hain lehaza ap abhi jung na karen, ap chahen to yahan aram 
karen, wo padre najumi tha, apne us padri se pucha ke tu sitaro ke baare me kya 
janta hai, bola mujhse zyada iska ilm koi nahi rakhta, pucha acha ye bata falan sitara 
is wakht kahan hai, bola ke maine to iska naam aaj tak suna hi nahi, acha phir ek aur 
sitare ka naam liya ke bata ye kahan hai, phir tu kis baat par dawa karta hai ke hum 


teri baat ko maanain 


Acha chor duniya ki bhi khuch khabar hai tujhe, haan bola bahot khuch khabre 
janta hun, to bata ke jis jagah tu khara hai aur tere kadmo ke niche kya hai, kaha 
mujhe nahi malum, to sun tere kadmo ke theek 7 feet niche ek sanduk hai usme here 
aur jawaharat hai unki tadad bhi batayi, padri hairaan ho gaya, ye kaise ho sakta hai, 
kaha ke khoad aur khud hi dekh le, khoada gaya aur wohi sabh thi jo apne usko 
bataya tha, kadmo me gira, mere Allah ke Rasul ne mujhe iska ilm diya tha, Islam 


me dakhil hua saath me ye bhi chala 


Ye jung kharjiyo se hui thi, raat bhar ye namaz parte, Quran ki tilawat karte, ek 
sahabi ne pucha ke Huzur kya hum inse jung karne aye hain ye to itne Allah wale 


hain, Maula Qayenat ne farmaya, inki ibadat ko mat dekho, mai tumhe aisi nishani 


11. 


12. 


13. 


batata hun jo tumhare galb ke smenan ka sabab hogi, aur tum jaan jaoge ke hag 


hamare saath hai 


Rasulallah ne mujhe 2 paishgohi kit hi, ek ye Ali jab tu kharjiyo se larega tere 10 se 
zyada admi maare nahi jayenge aur kharjiyo ke 10 se zyada bach kar nahi ja 
payenge, dusri ye ke inme ek shaks hoga uska naam Zuwul Sadiya iski nishani ye 
hai ke uski gardan aur kaan ke darmiyan ek ghosh ka luthra aisa hoga jaisa aurat ka 
pistan hota hai, tum jung karo, jab jung jeet jayenge haq tum par khud wazey ho 


jayega. Subah jung hui aur wohi hua jiski apne khabar di thi 


Hadees: Hazrate Umme Salma 4e (Ji ùl ma farmati hain me maine khwab me 
Rasulallah £ ka deedar hua, dekha ke daari e mubarak aur chehre aqdas par ghubaar 
the, maine pucha, Ya Rasulallah * mamla kya hai, irshad hua, mere nawase Imam 
Hussain aur unke saathiyo ko shaheed kiya gaya, mai Karbala se aa raha hun 
- Jame Tirmizi, Al Mustadrak, Dalaeyun Nabuwat, Ibn Qaseer 
Isme sabit hua ke Nabiye Kareem # apni kabr me apne jism ke saath ba-hayat hain 


aur jahan marzi tashreef le ja sakte hain 


Hadees: Hazrate Abdullah ibn Abbas 42 idi ù (02) farmate hain ke maine Huzur $ 
ko khawab me dekha, apke sir e aqdas par ghubar the, chehre par gardh ghubar, 
haath me ek bottle jisme jama hua khoon tha, maine pucha ap $ se ke kya mamla 
hai, irshad hua Karbala se aa raha hun, mere nawase ko shaheed kar diya gaya, unke 
saathiyo ki shahadat ho gayi, maine unka khoon is shishi me jama kiya hai, Allah ki 
bargah me isko paish karunga 

- Musnade Ahmed, Al Mustadrak, Ibn Qaseer 
(a) Khawab me Huzur ko dekhna ain Huzur ko dekhna hai 
(b) Sarkar ki baat ko kabul bhi kiya aur agey riwayat bhi kiya 
(c) Ap # shohadah ka khoon paish karne ke liye tashreef le jaa rahe the 


Hadees: Sahi Bukahri, Kitabul Fitan, Hadees 7094 


14. 


Imam Bukhari puri sanad byaan karke Abdullah ibn Umar 4 ¿Jai NI 2) tak 
pahonchaye, kehte hain, ke Abdullah ibn Umar kehte hain ke Rasulallah # ne ek 
martaba dua farmayi, sahaba jama hain, ai hamare parwar digar tu barkat nazil kar 
hamare mulke Shaam (Syria), barkat nazil farma hamare Yaman me, Najd ke khuch 
logo mojud the, inhone dekha ke Rasulallah Shaam ke liye dua kar rahe hain, 
Yaman ke liye bhi dua kar rahe hain, acha moaka hai ke hum apne Najd ke liye bhi 


dua karwa lain 


Wo khare hue aur bole, Ya Rasulallah, Najd ke liye bhi dua farma dijiye, Huzur # ne 
dusri baar farmaya ke barkat nazil farma mulke Shaam par Mulke Yemen par, ye 
Najd ke log phir khare hue aur phir se arz kiya ke, Ya Rasulallah, Najd ke liye bhi 
dua farma dijiye, aur jab phir jab wo teesre baar dua ke liye Sarkar se keh chuke, to 
choathi baar Sarkar ne irshad farmaya, ke mai us Najd ke liye dua nahi kar sakta 
isliye ke wo fitnoh ki zameen hai, wo zalzalo ki zameen hai, wahan se shaitan ka 


groh niklega 


1115 me isi Najd me ek sahab paida hue, naam Mohammad ibn Abdul Wahab Najdi, 
ab is Najd ka naam badalkar Riyadh kar diya, kharji ke ye champion the, sab se 
pehle Jannatul Baqi ko dhaya 


Hadees: Sahi Bukhari Vol 1, Hadees 2005 

Sahaba kehte hain ke Huzur # namaz parha rahe the, achanak ap £ ne namaz ki halat 
me apne 3 baar haath ko agey kiya phir piche le liya, Namaz ke baad sahabi ne 
pucha, Ya Rasulallah, apne aisa kyun kiya, irshad hua, ke mere saamne jannat pesh 
ki gayi, aur maine jannat ke andar anguro ke gucche latakte hue dekhe, maine chaha 
ke ek guccha toar ke tumhe dun, lekin mai rukh gaya is gharaz se ke jannat me 
marne ke baad khane ka wada hai, kasam wahdahu lashareek ki, agar mai anguro ka 
ek guccha toar kar tumhe de deta to tum qayamat tak khate rehte aur wo khatam na 


hota 


